b"\n_START_ARTICLE_\nCasa Mirador\n_START_SECTION_\nDescripci\xc3\xb3\n_START_PARAGRAPH_\nEdifici situat als l\xc3\xadmits d'Olot. S'hi accedeix a trav\xc3\xa9s del buit delimitat per dos volums paral\xc2\xb7lels que defineixen la construcci\xc3\xb3 i la travessen, tot allargant-se en un pati angl\xc3\xa8s que aporta il\xc2\xb7luminaci\xc3\xb3 al vest\xc3\xadbul de la planta inferior. El pis superior, on es troben les habitacions, la cuina i algunes zones de descans, enlla\xc3\xa7a amb el jard\xc3\xad a trav\xc3\xa9s del gran espai cobert del mirador, orientat cap al sud i separat del terreny per murs vidrats que generen bandes de llum al nivell inferior. Aquest nivell, que compta amb zones d'estar i estances de servei, es comunica amb l'anterior a trav\xc3\xa9s d'una escala perpendicular a la fa\xc3\xa7ana i adossada a un espai a doble altura. El mirador anteriorment esmentat creua aquest buit i el banya de llum natural._NEWLINE_Les fa\xc3\xa7anes exteriors de l'edifici presenten un aplacat de pedra de color clar. Al jard\xc3\xad, una l\xc3\xa0mina d'aigua esglaonada s'adapta al suau pendent del terreny, i s'hi pot accedir des del mirador._NEWLINE_El projecte va rebre el Premi Pritzker d'Arquitectura RCR 2017."